Didjē Dešāns

Didjē Dešāns (; dzimis  Bajonā, Francijā) ir basku tautības Francijas futbola treneris un bijušais futbolists, bijis Francijas futbola izlases spēlētājs un kapteinis. Būdams izlases kapteinis, viņš ir uzvarējis 1998. gada Pasaules kausa finālturnīrā un 2000. gada Eiropas čempionātā. Pēc spēlētāja karjeras beigām kļuvis par treneri, kopš 2012. gada trenē Francijas izlasi.

2004. gadā Pele viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Futbolista karjera 
Profesionāla futbolista karjeru sācis klubā FC Nantes. 1989. gadā pārgāja uz Marseille, ar ko divreiz kļuva par Francijas čempionu un 1993. gadā uzvarēja UEFA Čempionu līgā. No 1994. līdz 1999. gadam spēlēja Itālijas A sērijas kluba Turīnas "Juventus" sastāvā. Ar šo klubu otrreiz kļuva par Čempionu līgas uzvarētāju (1996. gadā), izcīnīja trīs Itālijas čempiona titulus, vienreiz uzvarēja Itālijas kausa izcīņā, kā arī ieguva vairākas citas trofejas.

1999.—2000. gada sezonu aizvadīja Anglijas Premjerlīgas vienībā Chelsea, izcīnot uzvaru FA kausā. Karjeras noslēgumā pārstāvēja Spānijas klubu Valencia. Karjeru beidza 2001. gadā, 32 gadu vecumā.

Francijas futbola izlasē debitēja  spēlē pret Dienvidslāviju. Pirmos vārtus izlases labā guva  pret Skotijas izlasi. Kopš 1996. gada pastāvīgi pildīja komandas kapteiņa pienākumus. Izlases sastāvā kļuvis par 1998. gada FIFA Pasaules kausa uzvarētāju un trīsreiz piedalījies Eiropas čempionāta finālturnīros (1992, 1996, 2000). 2000. gadā kļuvis par Eiropas čempionu. Kopā izlases rindās aizvadījis 103 spēles un guvis četrus vārtus.

Trenera karjera 
Pēc spēlētāja karjeras beigām kļuvis par treneri. 2001. gadā tika apstiprināts par Francijas 1. līgas kluba AS Monaco galveno treneri. 2003. gadā ar šo klubu uzvarēja Francijas līgas kausa izcīņā, 2004. gadā sasniedza UEFA Čempionu līgas finālu. 2005. gada septembrī pēc neveiksmīga sezonas sākuma un domstarpībām ar kluba vadību atkāpās no amata.

2006. gada jūlijā kļuva par Turīnas "Juventus" galveno treneri, stājoties amatā Fabio Kapello vietā. 2006.—2007. gada sezonu Juventus aizvadīja B sērijā, un Dešāns palīdzēja komandai uzvarēt līgā un kvalificēties A sērijai. Tomēr sezonas beigās viņš klubu atstāja. 2009. gada maijā tika iecelts par Francijas kluba Marseille galveno treneri. Šī kluba vadībā Dešāns 2010. gadā izcīnīja uzvaru Ligue 1, trīs reizes uzvarēja Francijas līgas kausā un divreiz ieguva Francijas superkausu (Trophée des Champions).

 Dešāns tika apstiprināts par Francijas futbola izlases galveno treneri. 2014. gada FIFA Pasaules kausā izlase Dešāna vadībā sasniedza ceturtdaļfinālu, kurā piekāpās nākamajiem čempioniem Vācijai. 2016. gada Eiropas čempionātā iekļuva finālā, kurā zaudēja Portugālei. 2017. gada oktobrī pagarināja līgumu ar izlasi līdz 2020. gadam.

Sasniegumi

Spēlētāja karjera 
Marseille

 Francijas 1. divīzija: 1989–90, 1991–92
 UEFA Čempionu līga: 1992–93

Juventus

 Itālijas Serie A: 1994–95, 1996–97, 1997–98
 Coppa Italia: 1994–95
 Supercoppa Italiana: 1995, 1997
 UEFA Čempionu līga: 1995–96
 Starpkontinentālais kauss: 1996
 UEFA Superkauss: 1996
 UEFA Intertoto kauss: 1999

Chelsea

 FA kauss: 1999–2000

Francija

 FIFA Pasaules kauss: 1998
 Eiropas čempionāts futbolā: 2000

Individuālie sasniegumi

 Francijas gada futbolists: 1989
 FIFA 100

Trenera karjera 
Monaco

 Coupe de la Ligue: 2002–03

Juventus

 Itālijas Serie B: 2006–07

Marseille

 Francijas Ligue 1: 2009–10
 Coupe de la Ligue: 2009–10, 2010–11, 2011–12
 Trophée des Champions: 2010, 2011

Francija

 FIFA Pasaules kauss: 2018

Individuālie sasniegumi

 Francijas Ligue 1 gada labākais treneris: 2004
 FIFA gada labākais treneris: 2018

Atsauces

Ārējās saites 

1968. gadā dzimušie
Atlantijas Pirenejos dzimušie
Basku futbolisti
Francijas futbolisti
Francijas izlases futbolisti
Francijas futbola treneri
Francijas futbola izlases treneri
FIFA 100
1992. gada Eiropas čempionāta futbolā spēlētāji
1996. gada Eiropas čempionāta futbolā spēlētāji
1998. gada FIFA Pasaules kausa spēlētāji
2000. gada Eiropas čempionāta futbolā spēlētāji
2014. gada FIFA Pasaules kausa treneri
2016. gada Eiropas čempionāta futbolā treneri
2018. gada FIFA Pasaules kausa treneri
FC Nantes spēlētāji
Marseļas "Olympique" spēlētāji
Bordo "Girondins" spēlētāji
Turīnas "Juventus" spēlētāji
Chelsea F.C. spēlētāji
Valencia CF spēlētāji
2020. gada Eiropas čempionāta futbolā treneri
2022. gada FIFA Pasaules kausa treneri